*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*67. számú előterjesztés*

Bátaszék Város Önkormányzata Képviselő-testületének 2018. március 8-án,

14,00 órakor megtartandó RENDKÍVÜLI ülésére

*Döntés Egészség sportpark létesítésének helyszínéről*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző **Tárgyalja:**---- |

**Tisztelt Képviselő-testület!**

Bátaszék Város Önkormányzat Képviselő-testülete a 168/2016.(VII.13.) önkormányzati határozatával támogatta Egészség sportparkok létesítésére pályázat benyújtását kettő darab „B” típusú sportpark és egy darab 400 méteres gumi burkolatú futókör építésére/létesítésére.

Egy darab „B” típusú sportpark építésére/létesítésére a Besigheim játszótér ingatlan - 472/172 hrsz kivett gyermekjátszótér művelési ágú; egy darab „B” típusú sportpark és egy darab 400 méteres gumi burkolatú futókör építésére/létesítésére a Vicze János Sportpálya ingatlan - 739/1hrsz kivett sporttelep művelési ágú került kijelölésre.

A Beruházási, Műszaki Fejlesztési, Sportüzemeltetési és Közbeszerzési Zrt. 2018.03.01. napon kelt és 2018.03.06. napon érkezett levelében tájékoztatást adott arról, hogy a nemzeti fejlesztési miniszter egy darab B típusú sportpark megépítését támogató döntést hozott.

|  |  |
| --- | --- |
| **Jellemz**ő**k** | **B típus** |
| **Minimális alapterület (m2** | 70 |
| **Talajburkolat** | gumi |
| **Minimális, telepítésre kerül**ő **eszközszám (db)** | 7 |
| **A sportpark által biztosított sportolási lehet**ő**ségek megnevezése** | húzódzkodás, tolódzkodás,fekvőtámasz, hasizom erősítés,hátizom erősítés, létramászás,lépcsőzés, függeszkedés. |

A Besigheim játszótéren (472/172 hrsz.) javasoljuk a „B” típusú kültéri sportpark megvalósítását.

A fejlesztés helyszínéül szolgáló ingatlannak többek között az alábbi feltételeknek kell megfelelnie:

- a létesítmény megvalósításához különösen műszakilag, geológiailag alkalmas, a létesítmény későbbi üzemeltetését és használatát nem veszélyeztető helyszínen, az irányadó jogszabályi rendelkezéseknek megfelelő terep- és környezeti (pl. sík terület) viszonyok;

- az ingatlant olyan állapotban kell rendelkezésre bocsátani, hogy azon a szükséges munkálatok soron kívül megkezdhetők legyenek, vagyis a kérelmezőnek szükség esetén el kell végeznie (saját költségen) különösen a bontási, tereprendezési, közmű áthelyezési, környezeti kármentesítési, esetleges növényápolási munkálatokat, továbbá a kérelmezőnek vállalnia kell önerőből (saját költségen, a Program keretében nem elszámolható kiadásként) a kérelmező saját kivitelezésében a kültéri sportpark, akadálymentes megközelíthetőségéhez szükséges eszközök/felépítmények megvalósítását és azok karbantartását az öt éves fenntartási időszak végéig.

A meghatározott feltételeket a kérelmezőnek a Szerződéskötés időpontját követő 30 napon belül el kell végeznie, annak nem vagy nem megfelelő kivitelezése elállási jogalapnak tekinthető a támogató részéről.

A Beruházási, Műszaki Fejlesztési, Sportüzemeltetési és Közbeszerzési Zrt.-vel a későbbiekben lefolytatandó helyszíni szemle alapján kerül kijelölésre a sportpark helye. Ezt követően lehet meghatározni a tereprendezési munkák és az akadálymentes megközelíthetőségéhez szükséges eszközök/felépítmények megvalósításának költségét.

A helyszíni bejárást, illetve a nyilatkozat beérkezését követően 15 naptári napon belül a Nemzeti Spotközpontok megküldi a beruházás megvalósításához szükséges, az építtető és az Önkormányzat között megkötendő együttműködési megállapodást.

Kérjük, hogy az 1 db B típusú sportpark megvalósulását támogatni szíveskedjenek.

**H a t á r o z a t i j a v a s l a t :**

**Egészség sportpark létesítésére**

Bátaszék Város Önkormányzatának Képviselő-testülete;

1. egy darab „B” típusú kültéri sportpark megvalósulását elfogadja, támogatja,
2. egy darab „B” típusú sportpark építésére/létesítésére alkalmas Besigheim játszótér ingatlant - 472/172 hrsz kivett gyermekjátszótér művelési ágú, tulajdonos: Bátaszék Város Önkormányzata, tul. hányad: 1/1 - jelöli ki,
3. a tereprendezési munkák és az akadálymentes megközelíthetőségéhez szükséges eszközök/ felépítmények megvalósítása költségét a 2018. évi költségvetésben elfogadott városgazdálkodási feladatra betervezett dologi kiadások terhére biztosítja,
4. felhatalmazza a város polgármesterét a nyilatkozat és együttműködési megállapodás aláírására és határidőn belüli benyújtására.

*Határidő:* 2018. március 21.

*Felelős*: Dr. Bozsolik Róbert polgármester

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

 irattár